**Biztonsági felügyelő**

A Szombathelyi Országos Büntetés-végrehajtási Intézet parancsnoka pályázatot hirdet BIZTONSÁGI FELÜGYELŐ beosztás betöltésére, hivatásos tiszthelyettesi jogviszonyba, teljes munkaidőben, határozatlan időtartamra.

Pályázati feltételek:

* magyar állampolgárság
* állandó belföldi lakóhely
* büntetlen előélet, kifogástalanéletvitel-ellenőrzés vállalása,
* vonatkozó alkalmassági kategória feltételeinek való megfelelés
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb
* szakmunkás-bizonyítvány vagy érettségi bizonyítvány

A pályázatok elbírálásánál előnyt jelent:

* alapfokú büntetés-végrehajtási szaktanfolyami vizsga
* büntetés-végrehajtás biztonsági szakterületén korábban szerzett szakmai gyakorlat, tapasztalat

A munkakörrel járó főbb feladatok:

* a büntetés-végrehajtási intézet területére történő ki- és beléptetés
* a büntetés-végrehajtási intézet területére érkező gépjárművek be- és kiléptetése
* objektumvédelem
* fogvatartottak bírósági, egészségügyi intézménybe történő előállításának végrehajtása

Amit nyújtunk:

* a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. §-ban meghatározottak, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és a betöltésükhöz szükséges követelményekről szóló 30/2015. (VI.16.) BM rendelet 6. melléklete Tiszthelyettesi besorolási osztály beosztásának B besorolási kategóriája alapján történik.
* cafeteria (bruttó 200.000,- Ft/év)
* ruházati illetmény / ellátás
* albérleti hozzájárulás (albérleti szerződés, illetve számla leadása mellett)
* útiköltség-térítés (gépjárművel 18 Ft/km, vonat, illetve helyközi busz igénybevétele esetén 86 % kerül térítésre bérlet leadása mellett)
* különböző szolgáltatások kedvezményes igénybevétele, így pl.: telefonelőfizetési kedvezmény, gépjárműfelelősség-biztosítási kedvezmény, kedvezmény egyes banki szolgáltatások igénybevétele esetén
* kedvezményes üdülés, rekreáció, nyári gyermektábor

Jelentkezni a szombathely.uk@bv.gov.hu e-mail-címen, fényképes önéletrajz megküldésével lehetséges.

Meghirdetett pozíció: Biztonsági felügyelő

Munkavégzés helye: Szombathelyi Országos Büntetés-végrehajtási Intézet